**ОБЩИНА МАДАН**

 гр.Мадан, 4900,обл.Смолян, ул.”Обединение” № 14, тел. 0308/9- 82-20,факс:0308/9 - 82-77; 9-80-28

e-mail; **madanoba@gmail.com**, **www.madan.bg**

**О Б Я В Л Е Н И Е**

**От 11.04.2024г.**

Община Мадан, на основание чл.124б, ал.2 от ЗУТ, съобщава на интересуващите се, че във връзка с инвестиционна инициатива на Община Мадан за изграждане на обект: „Подмяна на довеждащ водопровод от водопровод ст.тр.ф530 до резервоар за питейни нужди за с. Средногорци, Напорен водопровод от водопровод ст.тр.ф530 до резервоар за с. Равнища, Междинна ПС, Резервоар с хлораторно за с. Равнища и ПС за с. Лещак и вътрешна водопроводна мрежа за с. Равнища“, с Решение №91 от 29.03.2024г. Общински съвет - Мадан одобрява внесеното задание по чл.125 от ЗУТ и разрешава да се изработи проект за Подробен устройствен план /ПУП/ – ПРЗ за част от ПИ 61176.2.510 и ПУП - Парцеларен план в обхвата на ПИ 61176.2.510, землище с.Равнища, община Мадан.

Във връзка с изискванията на чл.125 от ЗУТ е изготвено задание за проектиране на подробен устройствен план за обособяване на урегулиран поземлен имот/УПИ/ отреден за техническа инфраструктура и Парцеларен план/ПП/ - за обслужващ път. Разработката е направена в обхвата на ПИ 61176.2.510 в землището на с. Равнища, като необходимата площ за обособяването на УПИ е 489 кв.м, а за обслужващ път - 6 555кв.м.

Характеристика на ПИ 61176.2.510:

-Вид собственост - Държавна частна;

-Вид територия – Горска;

-НТП - Друг вид дървопроизводителна гора;

-Площ на поземления имот – 402 951 кв.м.

 По граници, установени с ПУП за част от ПИ 61176.2.510 ще се урегулира територия от разновидност „Предимно производствена зона“, означена като „Пп“, със следните устройствени показатели:

 -Плътност (процент) на застрояване (П застр.) – 70%;

 -Озеленена площ (П озел.) – 20%;

 -Интензивност на застрояване (К инт.) - максимална 2,0.

Преписката се намира в стая №115, ет.1 на Общинска администрация-гр.Мадан и може да се прегледат от заинтересуваните всеки работен ден.